laion/Wikipedia-Exotic huggingface dataset:
Among Us

Among Us on mitme mängijaga strateegia mäng, mille on loonud Ameerika firma Innersloth. Mäng avaldati IOSitele ja Androididele juunis 2018, Microsoft Windowsis novembris 2018, Nintendo Switchile detsembris 2020 ning PlayStation 4'le, PlayStation 5'le, Xbox One'le ja Xbox Series X/S'ile 2021 aasta detsembris. Mäng toimub kosmoseteemalistes maailmates, kus mängijatel on kaks rolli, ettemääratud arv on Teesklejad ja ülejäänud on Meeskonnakaaslased. Meeskonnakaaslased peavad teada saama, kes on Teesklejad ja nad maailmast välja viskama või kõik oma ülesanded üle maailma ära tegema. Väljaviskamiseks peab teada andma surnud kehast või tegema hädaabikohtumise (hädaabikohtumist ei saa teha kriiside ajal). Meeskonnakaaslased võidavad, kui kõik Teesklejad on välja visatud või kui kõik ülesanded on tehtud. Teesklejad võidavad, kui Meeskonnakaaslasi ja Teesklejaid on võrdselt või kui kriitiline sabotaaž on lahendamata. Kuigi mäng avaldati 2018. aastal sai Among Us populaarseks 2020. aastal, kui Twitchi streamerid ja juutuuberid seda mängima hakkasid. Eestis on videomängu enda otseülekannetes mänginud mitmed mängurid nagu MupaxHD ning KSET-TV.
Dursztyn

Dursztyn (slovaki keeles Durštín, ungari keeles Dercsény, saksa keeles Dürrstein) on küla Poolas Väike-Poola vojevoodkonnas Nowy Targi maakonnas Nowy Targi vallas. Dursztyn asub Slovakkia piirist 7,5 km kaugusel, Nowy Targist umbes 13 km kagus. https://bdl.stat.gov.pl/api/v1/data/localities/by-unit/011216911092-0457159?var-id=1639616&format=jsonapi, vaadatud 4.10.2022.
Orgemäe

Orgemäe on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Alatskivi valda. Haldus- ja asustusjaotus, vaadatud 1.03.2023. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
James Charles

James Charles Dickinson (sündinud 23. mail 1999) on ameerika juutuuber, tiktokker ja instagrammer. 2016. aastal sai ta esimeseks meheks ajakirja CoverGirl esikaanel. James Charlesil on 2022. aasta novembri seisuga YouTube'is 22,4 miljonit, Instagramis 23,7 miljonit, TikTokis 37,5 miljonit ja Twitteris 7,2 miljonit jälgijat.
Charli D’Amelio

Charli Grace D’Amelio (sündinud 1. mail 2004) on Ameerika Ühendriikide sotsiaalmeedia sisulooja ja tantsija. Ta hakkas 2019. aastal TikToki keskkonda tantsuvideoid postitama.[viide?] Ta sai kiiresti kuulsaks ja ületas jälgijate arvult Loren Gray, kellel oli TikTokis kõige rohkem jälgijaid.[viide?] Eriti populaarsed olid ta videod, kus ta esitas tantsu “Renegade”, K Campi laulule “Lottery”.[viide?] Ta liitus TikToki majaga The Hype House koos oma õe Dixiega, kuid nad lahkusid sealt 2020. aasta mais. 22. jaanuari 2022 seisuga on tal TikTokis 134,2 miljonit, YouTube’is 9,65 miljonit ja Instagramis 46,6 miljonit jälgijat.[viide?] Charli Grace D'Amelio sündis Connecticuti osariigis Norwalkis 1. mail 2004 fotograafi ja endise modelli Heidi D'Amelio ning ettevõtte omaniku ja endise vabariiklaste Connecticuti senatikandidaadi Marc D'Amelio tütrena. Tal on vanem õde Dixie, kes on samuti sotsiaalmeedia isiksus. William, Aleff (12. september 2022). "ALÉM DE SUCESSO NO TIKTOK, CHARLI FATURA MILHÕES COM EMPREENDEDORISMO" [IN ADDITION TO SUCCESS ON TIKTOK, CHARLI MAKES MILLIONS WITH ENTREPRENEURSHIP]. pt (Portuguese). Vaadatud 25. septembril 2022.{{cite web}}: CS1 hooldus: tundmatu keel (link) Musson, Valerie (25. november 2019). "Norwalk 15-Year-Old Dancer Surges To Stardom On Social Media With Five Million Followers". Norwalk Daily Voice. Originaali arhiivikoopia seisuga 29. november 2019. Vaadatud 16. veebruaril 2020. "TikTok Star Charli D'Amelio Has No Idea How She Got So Famous". Cosmopolitan. 14. aprill 2020. Originaali arhiivikoopia seisuga 22. veebruar 2020. Vaadatud 21. märtsil 2020. "Heidi D'Amelio". VidCon. Originaali arhiivikoopia seisuga 20. august 2020. Vaadatud 20. augustil 2020. Krasselt, Kaitlyn (5. november 2017). "Norwalk Election Candidate Profile: Marc D'Amelio". The Hour. Originaali arhiivikoopia seisuga 4. august 2020. Vaadatud 20. augustil 2020. Koch, Robert (13. detsember 2018). "D'Amelio sues city, Nancy on Norwalk". The Hour. Originaali arhiivikoopia seisuga 26. september 2019. Vaadatud 20. augustil 2020. Krasselt, Kaitlyn (5. november 2017). "Norwalk Election Candidate Profile: Marc D'Amelio". The Hour. Originaali arhiivikoopia seisuga 4. august 2020. Vaadatud 4. oktoobril 2020.
Padakõrve

Padakõrve on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Alatskivi valda. Küla territooriumil asub osa Padakõrve looduskaitsealast. Haldus- ja asustusjaotus, vaadatud 1.03.2023. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014.
Doja Cat

Amala Ratna Zandile Dlamini (tuntud kui Doja Cat; sündinud 21. oktoobril 1995) on Ameerika Ühendriikide räppar, laulja ja laulukirjutaja. Los Angeleses sündinud ja kasvanud, hakkas ta teismelisena SoundCloudis muusikat tegema ja avaldama. Tema lugu "So High" köitis Kemosabe ja RCA Recordsi tähelepanu, kellega ta sõlmis 17-aastaselt ühise plaadilepingu, avaldades hiljem oma debüüt-EP "Purrr!" 2014. aastal.
Lilla Värtan

Lilla Värtan on Läänemere väin Rootsi pealinnas Stockholmis, mis eraldab Lidingö saart maismaast. Merekitsus ulatub Djurgårdeni saare tipust Blockhusuddenist põhja Stora Värtani merekitsuseni. Värtahamnen
Waksmund

Waksmund on küla Poolas Väike-Poola vojevoodkonnas Nowy Targi maakonnas Nowy Targi vallas. Waksmund asub Nowy Targist umbes 3,5 km idas. Küla oli olemas juba 1250. aastal. Aastatel 1334–1338 asusid piirkonda elama saksa kolonistid ja Waksmund sai praeguse nime. Waksmund on suvituskoht. Waksmund – duża górska letniskowa wieś, należąca do najstarszych na Podhalu Waksmund Waksmund Encyklopedia PWN. Vaadatud 29. detsembril 2023
Tehnoteadus

Tehnoteadus väljendab hargmaise teaduse ja tehnika vaheliste sõltuvusseoste keerustumist. Tehnika on teaduse jaoks üha tähtsam ja ilma tehnikata pole võimalik teadust arendada. Teadusliku teadmise säilitamiseks tuleb üha enam arendada tehnilist taristut ja luua uusi tehnoloogiaid. Tehnoteadus on teadmusühiskonna, teaduse ja kapitalismi üha keerukamaks muutuv lõiming. Näiteks astronoomia, kosmoloogia raku-, molekulaarbioloogia jms teadused sõltuvad otseselt tehnilistest vahenditest. Mõiste "tehnoteadus" võttis esimesena kasutusele 1953. aastal prantsuse filosoof Gaston Bachelard. Seejärel levis sõna prantsuse keeleruumi üldsõnavarasse. Akadeemiliselt hakati mõistet kasutama pärast 2000. aastat, et väljendada uurija ja uuritava seoste vahendatust tehnika abil. Teadmised pole enam ainult ajalooline või sotsiaalne kodeering, vaid sõltuvad tehnilisest vahenditest.
Łopuszna

Łopuszna on küla Poolas Väike-Poola vojevoodkonnas Nowy Targi maakonnas Nowy Targi vallas. Łopuszna asub Nowy Targist umbes 7,5 km idas. Łopuszna on suvituskoht ja turismisihtpunkt. Külas asub eksperimentaalne forelli ja lõhe taasasustamise keskus. https://bdl.stat.gov.pl/api/v1/data/localities/by-unit/011216911092-0457372?var-id=1639616&format=jsonapi, vaadatud 4.10.2022. Łopuszna Encyklopedia PWN. Vaadatud 29. detsembril 2023
Passi

Passi on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Alatskivi valda. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Lõpuvaheldus

Lõpuvaheldus on lõpphäälikute poolest erinevate tüvevariantide vaheldumine sõna vormistikus. Lõpuvahelduseta sõnade vormistikus on kasutusel üheainsa lõpphäälikuga tüvekuju või tüvekujud, lõpuvahelduslike sõnade paradigmas leidub erinevate lõpphäälikutega tüvevariante. Lõpuvahelduse puhul saab eristada kolme põhilist liiki: lisandumine, kadu ja asendumine. Leidub ka juhtumeid, mis ei kuulu lõpuvahelduse alla. Lisandumise korral lisandub sõna lähtetüvele üks või kaks foneemi, nt tuhm → tuhmi, eelis → eelise, tige → tigeda. Enamiku käändsõnade omastava tüvekuju lõppu lisandub vokaal. Kadu korral võetakse lähtetüve lõpust üks foneem ära, et moodustada muutetüvi, nt mühakas → mühaka. Asendumise korral muutetüve moodusta­mi­seks tuleb sõna viimane või viimased foneemid asen­dada ühe kuni kolme teise foneemiga, nt meri→ mere, vari → varju, õpilane → õpilase, seitsmes → seitsmenda, või vahetavad kaks viimast foneemi kohad, nt haigur → haigru. Pöördsõna lõpuvaheldused on sarnased käändsõna omadega. Siingi jagunevad tüvekujude erinevused: 1) olevikuvormis esineva tüvekuju lõpus olevat häälikut ei ole ma-tegevusnimes esineva tüvekuju lõpus (lisandumine); 2) ma-tegevusnime tüvekuju lõpus olevat häälikut ei ole da-tegevusnime tüvekuju lõpus (kadu); 3) tüvekujude lõpus olevad häälikujärjendid erinevad (asendumine). Ma-tegevusnimes vaheldub konsonantlõpuline tüvekuju olevikuvormis esineva a- või e-lõpulise tüvekujuga. Olevikuvormis esineva tüve lõpus on a umbes üheksakümnes sõnas (nt laul/ma : laula/n). Olevikuvormis esineva tüve lõpus on e üheteistkümnes sõnas (nt jooks/ma : jookse/n). Ma-tegevusnimes vaheldub vokaallõpuline tüvekuju da-tegevusnimes esineva konsonantlõpulise tüvekujuga (nt kogele/ma : kogel/da, kõnele/ma : kõnel/da). Asendumise puhul vaheldub pöördsõna paradigmas ma-tegevusnimes esinev le-lõpuline tüvekuju da-tegevusnimes esineva el-lõpulise tüvekujuga (nt võimle/ma : võimel/da, suple/ma : supel/da). Muutused, mis toimuvad tüve lõpuhäälikutega ainult kindlate formatiivide liitumisel. Nimelt: tüve lõpu i muutumine e-ks, kui formatiiv algab i-ga, nt valemi + i → valeme/id, väeti + im > väete/im; pika tüvevokaali lühenemine i-ga algava formatiivi ees, nt saa(/ma) + in → sa/in; muud teisendused /1 V/-tüvedes vokaalga algava formatiivi ees, nt söö/ma, aga söö + akse > süü/akse, joo/ma, aga joo + es > juu/es; tüve lõpu a muutumine e-ks umbisikulise tegumoe tunnuse ees, nt taht/ma : taha/n, aga taha + takse → tahe/takse; tüve lõpu m-i muutumine n-iks d- või t-ga algava formatiivi ees, nt lumi : lume, aga lum + d → lun/d. Laadimuutusega kaasnevad vokaaliteisendused, nt lugu : loo. Supletiivsete tüvekujude esinemine sõna eri vormides, nt mi­ne/ma : läk/sin, õlu : õlle, tege/ma : teh/akse. Habicht, K., Viht, A. 2018. Eesti keele sõnamuutmine. Tartu: Tartu Ülikooli Kirjastus. Erelt, M., Erelt, T., Ross, K. 2007. Eesti keele käsiraamat. https://www.eki.ee/books/ekk09/
Equinet

Equinet on Euroopa võrdsete võimalustega tegelevate asutuste võrgustik. Equinet toetab võrdõiguslikkusega tegelevaid asutusi nende töös ning nõustab võrdõiguslikkuse ja diskrimineerimise vastast poliitikat. Riiklikud võrdsete võimaluste asutused on võrdõiguslikkuse põhiväärtuse eestvedajad ja diskrimineerimise eest kaitsjad. Equinet asutati 2007. aastal ja selle peakontor asub Brüsselis. 2019. aasta seisuga kuulus ühendusse 49 liiget. Eestit esindab võrgustikus soolise võrdõiguslikkuse ja võrdse kohtlemise volinik. Koduleht
Wimbledoni tenniseturniiri segapaarismängu võitjate nimekiri

Wimbledoni tenniseturniir segapaarismängus on igal aastal Suurbritannia lahtiste meistrivõistluste raames korraldatav tenniseturniir. Segapaarismängu meistrivõistlusi hakati pidama 1913. aastal, samal ajal naiste paarismängu meistrivõistlustega, ja olid tegelikult jätkuks kogu Inglismaa segapaarismängu meistrivõistlustele, mida mängiti alates 1888. aastast Põhja-Assotsiatsiooni turniiri raames, mida korraldati kord aastas Manchesteris või Liverpoolis. Võistlust ei korraldatud aastatel 1915–1918 Esimese maailmasõja tõttu ja uuesti 1940–1945 II maailmasõja tõttu. Samuti ei peetud turniiri 2020. aastal koroonapandeemia tõttu. Segapaarismängus on enim Wimbledoni turniire võitnud ameeriklanna Elizabeth Ryan: seitse korda aastatel 1919–1932 viie erineva partneriga. Kolm korda, aastatel 1919, 1921 ja 1923, võitis ta selle turniiri koos Randolph Lycettiga, viimased neli korda vastavalt koos Francis Hunteri (1927), Patrick Spence'i (1928), Jack Crawfordi (1930) ja Enrique Maieriga (1932). Wimbledoni tenniseturniiri muud võistlused Wimbledoni tenniseturniiri meeste üksikmängu võitjate nimekiri Wimbledoni tenniseturniiri naiste üksikmängu võitjate nimekiri Wimbledoni tenniseturniiri meeste paarismängu võitjate nimekiri Wimbledoni tenniseturniiri naiste paarismängu võitjate nimekiri Suure slämmi turniiride meeste üksikmängu võitjate nimekirjad Austraalia lahtiste tennisemeistrivõistluste segapaarismängu võitjate nimekiri Prantsusmaa lahtiste tennisemeistrivõistluste segapaarismängu võitjate nimekiri USA lahtiste tennisemeistrivõistluste segapaarismängu võitjate nimekiri
Peatskivi

Peatskivi on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Alatskivi valda. Seal asub Alatskivi Kalevipoja säng. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Hoher Riffler (Zillertali Alpid)

Hoher Riffler on mägi Zillertali Alpides, Tuxi peaaheliku (Tuxer Hauptkamm) idaosas, Austria Tirooli liidumaal. Tipp on põhjaküljel kaetud firniga, kuid lõunast paistab see kaljuse tipuna. Seljandikud jooksevad tipust edelasse, põhja, kirdesse ja kagusse, mõnel neist on lähenemisteed. Tipp on kergesti vallutatav Spannagelhausist läänes või Friesenberghausist lõunas ja seetõttu sagelikülastatud. Talviti on see kerge sihtpunkt suusaalpinistidele. Tippu tõusti esimest korda seoses Austria riigimõõtmisega. Esimene turist-ronija oli kirjanduse andmetel 1875. aastal keegi H. Weber, keda saatis giidina Georg Samer. Zillertali Riffler (Zillertaler Riffler) on liustikest ümbritsetud vaid põhjast ja läänest. Põhjas algab Federbettkees kohe tipu alt, samas läänes on palju väiksem Schwarzbrunnerkees. Kagus on Rifflerkeesi jäänused, mis on globaalse soojenemise tõttu suures osas taandunud. Naabertippude hulgas on Gefrorene-Wand-Spitzeni kaksiktipp (3288 m) piki edelaseljandikku (Südwestgrat) teisel pool Friesenbergscharte tuulepilu (2904 m). Teisel pool Federbettkeesi, piki põhjaseljandikku (Nordgrat), mis pöördub kirdesse, asuvad Griererkarspitze (2968 m), Napfspitze (2925 m) ja Realspitze (3038 m), mida eraldab Obere Rifflerscharte (2968 m). Piki kaguseljandikku (Südostgrat), Wesendlekarsees liustiku kohal (2375 m) ja eraldatud Untere Rifflerschartega (2774 m), on Kleine Riffler (2835 m). Lähim oluline asula on talispordikeskus Hintertux linnulennult u. 4 km loodes. Friesenberghaus (2498 m) on baasiks jäävabale ronimisele piki lõunaharja (Südgrat). Friesenbergscharte lõhe ja edelaseljandiku (Südwestgrat) kaudu lähenemise baasiks on Spannagelhaus. Mõlemad marsruudid on sarnased ja UIAA I ronimisklassiga ning loetakse tavaliseks marsruudiks. Kirjanduse järgi võtab Friesenberghausist tipuristini jõudmine aega u. 2,5 tundi ja mõnevõrra vähem aega kulub Spannagelhausist alustades. Talviti saab tõusu teha lihtsa suusamatkana.
Ma pääsesin Estonia katastroofist

"Ma pääsesin Estonia katastroofist" on Urmas E. Liivi neljaosaline autorisaade, kus viis parvlaevalt Estonia pääsenut jutustavad oma ellujäämise loo. Saate osad jõudsid esmakordselt eetrisse 2019. aasta septembris.
Kirsspunane

Kirsspunane ehk kirsipunane on üks punastest värvitoonidest, küpse kirsimarja värvi tumedam sügavpunane värvus. Sõna on tõlkelaen saksa keelest. Värvus on karakterilt värske ja rõõmus, seostub magususe ning säraga. Kirss Kirsipuu Prunus avium viljadega Kermesiidinõelad kaltsiidis Pürrotiidikamakas spinellidega Karplane kirsspunane helkteibik (Luxilus cerasinus) E. F. Glockeri "Grundriss der Mineralogie ..." kirjeldab kirsspunast kui tumedat punast, millesse on segatud palju sinist ja pruuni. Seda värvi näidismineraalidena nimetab ta kermesiiti ja spinelli. Hematiidi ja teiste Fe2O3 sisaldavate mineraalide kriips on iseloomulikult kirsipunane. Pantone värvitoon 19-1955 Cerise on kergelt lillakas sügavpunane. Veebivärv Cerise on erkroosa, sarnane vaarik- ja rubiinpunasele. Värvinimetust kasutatakse sageli huulepuna ja küünelaki värvuse kirjeldamisel, sisekujunduses ja moes sisustuskangaste, rõivatekstiilide ja lõngade kohta, aga ka muude tarbeesemete, isegi ehitusmaterjalide värvuse kirjeldamiseks. Mitu tootjat pakub kirsipunases toonis juuksevärvi. Kirsspunane värv on üks Jakob Westholmi Gümnaasiumi logo, lipu ja tekli värvidest. Roosakas kirsipunane oli üks baltisaksa üliõpilaskorporatsiooni Fraternitas Academica Dorpatensis (1857–1861) värvidest. Kirsipruun Granaatõunapunane Granaatpunane "Arhiivikoopia". Originaali arhiivikoopia seisuga 7. jaanuar 2021. Vaadatud 5. jaanuaril 2021.{{netiviide}}: CS1 hooldus: arhiivikoopia kasutusel pealkirjana (link) https://www.eki.ee/dict/ekss/index.cgi?Q=kirsspunane&F=M https://sonaveeb.ee/search/unif/dlall/dsall/kirsspunane/1[alaline kõdulink] Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 128 "Arhiivikoopia". Originaali arhiivikoopia seisuga 9. jaanuar 2021. Vaadatud 5. jaanuaril 2021.{{netiviide}}: CS1 hooldus: arhiivikoopia kasutusel pealkirjana (link) https://www.htmlcsscolor.com/hex/DE3163 https://epood.saara.ee/pood/hea-kindalong-122-tume-kirsipunane https://www.liann.ee/mod_shop_f18eb5201b7221148de220114667ba96_Capri-032-kirsipunane_est Tung turnüüri ja "herilasepiha" poole. - Postimees, 20 august 1939 https://eterniit.ee/eternit-klassik/eternit-klassik-1130x1250-eterniit-kirsipunane/ http://sangrit.ee/kataloog/sangrit-cherry.html "Arhiivikoopia". Originaali arhiivikoopia seisuga 7. mai 2021. Vaadatud 5. jaanuaril 2021.{{netiviide}}: CS1 hooldus: arhiivikoopia kasutusel pealkirjana (link) https://pood.rosalind.ee/et/a/wellaton-maxi-single-pusivarv-66-46-kirsipunane Sümboolika. Jakob Westholmi Gümnaasium
Estadio Multiusos de San Lázaro

Municipal Stadium Verónica Boquete de San Lázaro on mitmeotstarbeline staadion, mis asub Santiago de Compostela linna naabruses San Lázaro linnas A Coruña provintsis Hispaanias. Alates 2018. aastast kannab see nime Santiago mängija Verónica Boquete järgi. Seni oli see tuntud kui San Lázaro Multiuse staadion. See mahutab 16 666 pealtvaatajat ja on praegu SD Compostela jalgpallimeeskonna kodulinn. See on ka mitme üksuse peakorter.
Pusi

Pusi on küla Tartu maakonnas Peipsiääre vallas Peipsi järve läänerannikul. Enne Eesti omavalitsuste haldusreformi 2017. aastal kuulus küla Alatskivi valda. Küla on tekkinud 17. sajandil. 2000. aasta rahvaloenduse andmeil elas külas 43 elanikku. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Lõkad

Lõkad on luteri kirikuõpetaja valge linase kaelasideme 10-15 cm pikkused otsad, mida kantakse sirgeks tärgeldatuna talaari kaelusest rinnale ulatuvatena, tänapäeval on see sageli eraldi detail, mis kinnitatakse paelte abil kaelusesse. Lõkad on kasutusel alates 17. sajandist. Mõnel maal on need ka kohtuniku- või akadeemilise talaari osa. Krae Kravatt Žaboo Fišüü Manisk http://eki.ee/dict/ekss/index.cgi?Q=l%C3%B5kad Beffchen - oder was dem Pfarrer zum Hals raushängt... - paramentenwerkstatt.de
Hintertuxi liustik

Hintertuxi liustik (saksa: Hintertuxer Gletscher) on turisminimi liustikele Gefrorene-Wand-Kees (ka Tuxer Ferner) ja Riepenkees Tuxertali ülemises otsas, mis on Zillertali külgorg Austria Tirooli liidumaal. Mõlemale liustikule pääseb gondel- ja tooltõstukitega ning see on üks vaid kahest suusakuurordist maailmas, mis pakub suusatamist 365 päeva aastas (teine on Zermatt Šveitsis). Oma kõrgeimas punktis ulatub suusapiirkond kõrgusele 3250 m sadulal Gefrorene-Wand-Spitzeni tippude vahel. Hintertuxi liustik on üks kõige populaarsemaid liustikke Austrias. See on avatud aasta läbi, talvel suusatamiseks ja suvel matkamiseks. Hintertuxi liustiku jää on kuni 120 m paks. Selle pikkus on umbes 4 km, kuid see erineb aastas kuni 40 m. Seetõttu tuleb suusatõstukeid aastas mitu korda liigutada, et mastid vertikaalsed oleks. Liustik sisaldab kuni u. 190 miljonit kuupmeetrit jääd. Hintertuxi liustik võimaldab suusatamist aasta läbi. Selle kõrgus tähendab, et seal on tavaliselt head lumetingimused, võimaldades lahti hoida peaaegu kõik rajad ja tõstukid. Liustiku suusapiirkonnal on oma suusakool nii algajatele kui ka edasijõudnutele. Lisaks talispordi rajatistele pakub Hintertuxi liustik veidi alla 3250 m vaadet kogu Alpidele. Piirkond sobib ka alpinismiks – seal on palju Alpi hütte, mõned aasta läbi avatud. Üks neis hüttidest on Spannagelhaus loodusmonumendi Spannageli koopa kõrval, mis on üle 10 km pikk ja suurim koobastik Austria Kesk-Alpides. Koopa sissepääs on kohe Spannagelhausi kõrval. Liustikulõhe – Looduslik jääpalee (Natur Eis Palast) – on samuti vaadeldav. Selle sissepääs on kohe Gletscherbus 3 tõstuki ülemise jaama kohal. Külastajad saavad ronida jäässe u. 25 m allapoole, kasutades treppe ja redeleid. Suure arvu turistide Hintertuxi liustikule vedamiseks on ehitatud kolm suurt Funitel-tüüpi gondeltõstukit: niinimetatud liustikubussid (Gletscherbusse), kus gondlid on riputatud kahele terastrossile ja on võimelised vedama 24 inimest igaüks. Kolmas suur gondeltõstuk avati 2008/2009 talvehooajal. Nüüd nimetatakse seda Gletscherbus 1 ja see kulgeb oru jaamast kuni Sommerbergalmini. See asendas vanemad 4-inimese gondlid, mis olid varem tegelenud inimeste vedamisega Sommerbergalmile, üheskoos 8-inimese gondeltõstukiga, mis tegutseb seniajani. Aastaringse töö tagamiseks on igas etteandja lõigus orujaamast Gefrorene Wandini 2 trossteed. Kokku on talispordituristide ja teiste külastajate Hintertuxi orujaamast (Talstation Hintertux, 1500 m) liustikuni vedamiseks 18 tõstukit. Hintertuxi suusanõlvad Hoher Riffler vaadatuna Spannagelhausist (november 2007) Vaade Lärmstange orust (november 2007) Vaade Hintertuxi liustikult (Gefrorenen Wandi all) lõunasse (Schlegeis) (veebruar 2007)
Päiksi

Päiksi on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Alatskivi valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Billie Jean King

Billie Jean King (sünninimi Billie Jean Moffitt; sündinud 22. novembril 1943 Long Beachis California osariigis) on ameerika tennisist, kunagine maailma esinumber tennises. King on võitnud 39 suure slämmi turniiri: 12 korral üksikmängus ning 16 korral naispaaris- ja 11 korral segapaarismängus. Ta on korduvalt esindanud Ameerika Ühendriike Föderatsiooni karika- ja Wightmani karikavõistlustel. Ta on võitnud USA koondise koosseisus seitse föderatsiooni karikat ja üheksa Wightmani karikat. USA tennisekoondise kapten on ta olnud kolmedel föderatsiooni karikavõistlustel. King on soolise võrdõiguslikkuse pooldaja ning on pikka aega olnud võrdõiguslikkuse ja sotsiaalse õigluse eestvedaja. 1973. aastal võitis ta 29-aastaselt tennisevõistluse "Sugude lahing" 55-aastase Bobby Riggsi vastu. Ta oli ka Naiste Tenniseliidu ja Naiste Spordifondi asutaja. Samuti suutis ta veenda sigaretibrändi Virginia Slims 1970. aastatel naiste tennist spondeerima ning 2000. aastatel töötas ta nende emaettevõtte Philip Morrise juhatuses. Paljude arvates on King spordiala kõigi aegade suurima naistennisistina 1987. aastal paigutatud Rahvusvahelisse Tennise Kuulsuste Halli. Fed Cupi tipptaseme auhind anti talle 2010. aastal. 1972. aastal võitis ta koos John Woodeniga aasta sportlase auhinna ja 1975. aastal üks aasta inimestest. Ta on saanud ka presidendi Vabadusmedali ja Sunday Timesi aasta naissportlase elutööpreemia. Ta arvati 1990. aastal Riiklikku Naiste Kuulsuste Halli ja 2006. aastal nimetati New Yorgis asuv USTA riiklik tennisekeskus ümber USTA Billie Jean Kingi riiklikuks tennisekeskuseks. 2018. aastal võitis ta BBC sporditegelase elutööpreemia.